เปิดต้นปีใหม่กับทริป Slow Life ท่ามกลางขุนเขาและสายหมอก ระหว่างการเดินทางสู่วัดถ้ำเมืองนะ ความเมื่อยขบก็เข้ามาทักทาย แล้วสายตาแสนดีก็พลันเห็นป้ายร้านกาแฟพร้อม wi-fi เหลือบมองตัวร้าน บรรยากาศรอบๆแล้วลงจอดกันทันทีตัวร้านขนาดกระทัดรัด มีโต๊ะใหญ่ 6-7 เลย เป็นร้านไม้ทรงไทย เปิดโล่งให้อากาศบริสุทธิ์ผ่านเข้าออกได้ตลอดเวลา ขนาดนั่งช่วงเวลาใกล้เที่ยงวันยังไม่ร้อนเลย

ร้านนี้มีเมล็ดกาแฟคั่วบดจำหน่ายด้วยนะคะ รวมทั้งต้นกล้ากาแฟ เผื่อใครสนใจอยากลองเป็นมือสมัครเล่นปลูกกาแฟก็มาลองแวะซื้อหากันได้นะ แต่เราขอเป็นคนชิมล่ะ อิอิ

รอบนี้เราจัดเมนูเครื่องดื่มกันทั้งหมด 4 เมนูได้แก่ ::

- กาแฟร้อนชาวดอย 50 บาทรสชาติอ่อนไปนิด คงทำให้สาวๆจิบ แต่สาวเข้มอย่างเราต้องขอทริปเปิ้ลชอต

- มอคค่าเย็น 65 บาทแก้วนี้เราชอบสุดแล้ว มันเข้มกว่าแก้วแรก แต่ก็หวานด้วยนะ คราวหน้าถ้าสั่งคงต้องบอกไม่ใส่น้ำตาล

- ชาเขียวร้อน 65 บาท พี่พนักงานบอกว่าเป็นชาเขียวมัชชะแบบญี่ปุ่น แต่ปรากฏว่ากลิ่นมะลิโชยตั้งแต่ยกมาเสิร์ฟ แถมยังใสแจ๋วอีกต่างหาก แก้วนี้ไม่ผ่านอย่างแรง :(

- น้ำผึ้งมะนาวโซดาเย็น 75 บาทแก้วนี้ของน้องชายเรา รสชาติน้ำผึ้งแท้ หวานกำลังดี ถ้าได้ดื่มตอนหน้าร้อนนี่มันต้องวิเศษแน่ๆ

มาถึงเมนูอาหารกันบ้าง ขอบอกเลยว่าแอบตกใจที่ร้านกาแฟสามารถทำอาหารรสแซ่บได้ขนาดนี้คืออร่อยจริง เราแนะนำเลยค่ะถ้าหิวด้วยอยากกาแฟด้วยต้องมาร้านนี้ค่ะ เมนูแนะนำโดยเรานะ ::

- ยำปลาหมึกวุ้นเส้น ไม่ใส่น้ำตาล 99 บาท พ่อครัวทำเองเสิร์ฟเองเลย แซ่บค่ะ

- ข้าวราดกระเพรากุ้ง ไข่ดาวยางมะตูม 69 + 15 บาท แบบอื้อหือหอมอร่อยอ่ะ

- สลัดกุ้งแก้ว 99 บาท อร่อยดีค่ะ

โดยรวมถ้าหิวข้าวเราจะแวะมาร้านนี้ แต่เรื่องเครื่องดื่มคงมองหาร้านอื่นเพราะราคาสูงไปนิดแต่รสชาติยังอ่อนไป ใครอยากใช้ wifi ร้านนี้ฟรีค่ะ